ພັກຣີພັບບລີກັນ ຊະນະການເລືອກຕັ້ງ ສະມາຊິກສະພາ ທີ່ລັດຈໍເຈຍ
ທ່ານນາງ Handel ໄດ້ຂອບໃຈທ່ານທຣຳ ແລະ ບັນດາຜູ້ນຳພັກຣີພັບບລີກັນ ຄົນອື່ນໆ ໃນການກ່າວຄຳປາໄສ ສະຫຼອງໄຊຊະນະ ຂອງທ່ານນາງ.
ທ່ານນາງ Karen Handel ທີ່ສັງກັດພັກຣີພັບບລີກັນ ໄດ້ເປັນຜູ້ຊະນະ ໃນການເລືອກ ຕັ້ງສະມາຊິກສະພາຮອບພິເສດ ຢູ່ລັດ Georgia ທີ່ຕັ້ງຢູ່ພາກໃຕ້ ຂອງສະຫະລັດ ໃນ ວັນອັງຄານທີ່ຜ່ານມາທີ່ບັນດານັກວິເຄາະການເມືອງຫຼາຍຄົນໄດ້ພິຈາລະນາວ່າ ເປັນ ການລົງປະຊາມະຕິ ກ່ຽວກັບປະທານາທິບໍດີດໍໂນລ ທຣຳ ນັກຂ່າວວີໂອເອ Richard Green ມີລາຍງານຈາກນະຄອນຫຼວງວໍຊິງຕັນ, ເຊິ່ງ ພຸດທະສອນຈະນຳລາຍລະອຽດ ມາສະ ເໜີທ່ານ ການໄດ້ຊະນະຂອງທ່ານນາງ Karen Handel ຕໍ່ຄູ່ແຂ່ງຈາກພັກເດໂມແຄຣັດ, ທ່ານ Jon Ossoff ອາຍຸ 30 ປີ, ໄດ້ມ້ວນທ້າຍການແຂ່ງຂັນການເລືອກຕັ້ງສະມາຊິກສະພາທີ່ ແພງທີ່ສຸດໃນປະຫວັດສາດ ສະຫະລັດ, ຄືມີການໃຊ້ຈ່າຍປະມານ 50 ລ້ານໂດລາຈາກ ຄະນະໂຄສະນາຫາສຽງຂອງແຕ່ລະຝ່າຍ ແລະພັນທະມິດຂອງພວກເຂົາ ເຈົ້າ ທ່ານນາງ Handel ໄດ້ຂອບໃຈທ່ານ ທຣຳ ແລະ ບັນດາຜູ້ນຳພັກຣີພັບບລີກັນຄົນອື່ນໆ ໃນການກ່າວຄຳປາໄສ ສະຫຼອງໄຊຊະນະຂອງທ່ານນາງ, ແລ້ວກໍໄດ້ກ່າວເຖິງການຍິງ ສະມາຊິກສະພາຕໍ່າພັກຣີພັບບລີກັນ ທ່ານ Steve Scalise ໃນສັບປະດາແລ້ວນີ້ ເພື່ອ ຂໍຮ້ອງໃຫ້ຫຼຸດຜ່ອນຄວາມໂມໂຫໃນການເມືອງຂອງປະເທດ ທ່ານນາງ Karen Handel ໄດ້ກ່າວວ່າ ການເລືອກຕັ້ງພິເສດໄດ້ຈັດໃຫ້ມີຂຶ້ນ ໂດຍການລາອອກຈາກຕຳແໜ່ງຂອງທ່ານ Tom Price ໃນເດືອນກຸມພາທີ່ຜ່ານມາ ຫຼັງຈາກທ່ານໄດ້ຖືກປະທານາທິບໍດີ ທຣຳ ເລືອກໃຫ້ ໄປດຳລົງຕຳແໜ່ງໃນກະຊວງສາທາລະນະສຸກ ແລະ ການບໍລິການມະນຸດ ພັກຣີພັບ ບລີກັນ ໄດ້ຄວບຄຸມເຂດນະຄອນ ແອັດແລນຕ້າ ນັບຕັ້ງແຕ່ອະດີດ ປະທານສະພາຕໍ່າ ທ່ານ Newt Gingrich ໄດ້ຮັບໄຊຊະນະການເລືອກຕັ້ງຄັ້ງທຳອິດໃນປີ 1979 ແຕ່ພັກ ເດໂມແຄຣັດເຊື່ອວ່າ ພວກເຂົາເຈົ້າສາມາດຄວ້າເອົາໄຊຊະນະໄດ້, ຍ້ອນຄວາມນິຍົມທີ່ ຫຼຸດລົງຢ່າງວ່ອງໄວຂອງທ່ານ ທຣຳ, ແລະການທີ່ທ່ານໄດ້ຊະນະທ່ານນາງ Hillary Clinton ດ້ວຍຄະແນນພຽງ 1 ເປີເຊັນໃນນະຄອນດັ່ງກ່າວ ໃນການເລືອກຕັ້ງປະທານາ ທິບໍດີເມື່ອເດືອນພະຈິກທີ່ຜ່ານມາ ທ່ານ Todd Rehn ນັກຍຸດທະສາດຂອງພັກຣີພັບບລີກັນ ໄດ້ກ່າວວ່າ ພັກເດໂມແຄຣັດ ໄດ້ຮັບຄວາມນິຍົມເພີ່ມເຕີມ ຫຼັງຈາກທ່ານ Ossoff ໄດ້ຊະນະການ ເລືອກຕັ້ງພິເສດຮອບທຳອິດ ຢ້ອນຄືນໄປເມື່ອເດືອນເມສາທີ່ຜ່ານມາ, ແຕ່ບໍ່ໄດ້ຮັບຄະ ແນນທີ່ຕ້ອງການ 50 ເປີເຊັນເພື່ອຫຼີກ ລ່ຽງການແຂ່ງຂັນຂັ້ນຊີ້ຂາດ ການໂຄສະນາຫາ ສຽງຂອງທ່ານໄດ້ດຶງດູດກຸ່ມຂອງອາສາສະໝັກທີ່ມີແຮງກະຕຸ້ນ ແລະ ຫາເງິນທຶນໄດ້ ຫຼາຍລ້ານໂດລາຈາກຜູ້ສະໜັບສະໜູນພັກເດໂມແຄຣັດ ໃນທົ່ວປະເທດ ທ່ານ Jon Ossoff ຜູ້ລົງແຂ່ງຂັນສະມາຊິກສະພາສັງກັດພັກເດໂມແຄຣັດ ກ່າວວ່າ ປະທານາທິບໍດີ ທຣຳ ໄດ້ສະເຫຼີມສະຫຼອງການໄດ້ຮັບຊະນະດ້ວຍ 6 ຄະແນນສຽງຂອງ ທ່ານນາງ Handel ໃນຂໍ້ຄວາມທີ່ຂຽນລົງ Twitter ຫຼັງຈາກຜົນການນັບຄະແນນໄດ້ ປະກາດຢ່າງເປັນທາງການແລ້ວ ພັກ ຣີພັບບລີກັນ ຕອນນີ້ໄດ້ຊະນະການແຂ່ງຂັນ ເລືອກຕັ້ງພິເສດ 4 ຄັ້ງໃນປີນີ້, ລວມທັງການແຂ່ງຂັນຄັ້ງທີສອງທີ່ສູສີກັນໃນລັດ South Carolina ໃນວັນອັງຄານທີ່ຜ່ານມາ ພວກເຂົາເຈົ້າໄດ້ຮັກສາການຄວບຄຸມບ່ອນນັ່ງ ສຽງສ່ວນຫຼາຍໃນສະພາຕໍ່າ 45 ບ່ອນ, ແຕ່ຕົວເລກດັ່ງກ່າວອາດມີຄວາມສ່ຽງ ຖ້າບັນຫາ ທີ່ກຳລັງເຕີບໂຕຂຶ້ນ ຂອງປະທາ ນາທິບໍດີ ຍັງແກ່ຍາວໄປຈົນຮອດການເລືອກຕັ້ງກາງ ສະໄໝໃນປີໜ້າ ((NARRATOR)) (( Representative-elect Karen Handel )) ((NARRATOR)) ((TODD REHM, REPUBLICAN STRATEGIST)) (( NARRATOR )) (( Democratic congressional candidate Jon Ossoff)) ((NARRATOR))